ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ PACSને સમગ્ર દેશમાં પ્રધાનમંત્રી ભારતીય જન ઔષધિ કેન્દ્રો  ખોલવાની મંજૂરી આપવાના નિર્ણયને આવકાર્યો
પ્રધાનમંત્રી શ્રી નરેન્દ્ર મોદીએ 2000 પ્રાથમિક કૃષિ ધિરાણ મંડળીઓ ને સમગ્ર દેશમાં પ્રધાનમંત્રી ભારતીય જન ઔષધિ કેન્દ્રો ખોલવાની મંજૂરી આપવાના નિર્ણયની પ્રશંસા કરી છે. શ્રી મોદીએ કહ્યું કે અમારી સરકારની પ્રાથમિકતાઓમાંની એક છે કે સૌથી મોંઘી દવાઓ પણ દેશભરમાં સૌથી ઓછી કિંમતે ઉપલબ્ધ થવી જોઈએ.
કેન્દ્રીય સહકાર મંત્રીના ટ્વીટનો જવાબ આપતા પ્રધાનમંત્રીએ ટ્વીટ કર્યું;
“અમારી સરકારની પ્રાથમિકતાઓમાંની એક છે કે સૌથી મોંઘી દવાઓ પણ દેશભરમાં સૌથી ઓછી કિંમતે ઉપલબ્ધ હોવી જોઈએ. મને પૂરો વિશ્વાસ છે કે સહકારી ક્ષેત્રની આ મોટી પહેલ ગ્રામીણ વિસ્તારોમાં રહેતા લોકોનું જીવન સરળ બનાવશે.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
કોવિડ-19ના કારણે ભારતમાં ફસાયેલા વિદેશી નાગરિકોને ભારતમાંથી આંતરરાષ્ટ્રીય હવાઇ મુસાફરી પરથી પ્રતિબંધ હટાવ્યાની તારીખથી 30 દિવસ સુધી કેટલીક કાઉન્સેલર સેવાઓ વિનામૂલ્યે આપવામાં આવશે
કેન્દ્રીય ગૃહ મંત્રાલય  દ્વારા તા. 17.04.2020ના રોજ બહાર પાડવામાં આવેલા આદેશમાં કોવિડ-19 મહામારીના ઉપદ્રવને ધ્યાનમાં રાખીને લાગુ કરવામાં આવેલા પ્રવાસ પરના પ્રતિબંધોના કારણે ભારતમાં ફસાયેલા વિદેશી નાગરિકોને 3 મે 2020 સુધી કાઉન્સેલર સેવાઓ વિનામૂલ્યે આપવાની મંજૂરી આપવામાં આવી હતી.
.
આ બાબત પર વિચાર કર્યા પછી, હાલમાં ભારતમાં ફસાયેલા નાગરિકોને વિદેશી પ્રાદેશિક નોંધણી અધિકારીઓ/ વિદેશીઓ માટે નોંધણી અધિકારીઓ દ્વારા વિદેશી નાગરિકોને આપવામાં આવતી નીચે દર્શાવેલી કાઉન્સેલર સેવાઓ પૂરી પાડવાનો સમય લંબાવવા અંગે નિર્ણય લેવામાં આવ્યો છે.
નિયમિત વીઝા, ઇ-વીઝા અથવા રોકાણ શરત ધરાવતા આવા વિદેશી નાગરિકો કે જેના વીઝા 01.02.2020 થી ભારત સરકાર દ્વારા ભારતમાંથી મુસાફરોને આંતરરાષ્ટ્રીય પ્રવાસ કરવા પરનો પ્રતિબંધ હટાવવામાં ન આવે તે તારીખ સુધીમાં સમાપ્ત થઇ જાય છે તેમને ‘વિનામૂલ્ય’ ધોરણે વીઝાની મુદત લંબાવવામાં આવશે જેના માટે વિદેશીઓએ એક ઑનલાઇન અરજી દાખલ કરવાની રહેશે.
આવી મુદતની વૃદ્ધિ ભારતમાંથી મુસાફરોને આંતરરાષ્ટ્રીય પ્રવાસ ખેડવા પરનો પ્રતિબંધ હટાવ્યા પછી 30 દિવસ સુધી રોકાણની કોઇપણ પ્રકારની પેનલ્ટી લીધા વગર માન્ય ગણવામાં આવશે. આવા વિદેશી નાગરિકો દ્વારા જો વિનંતી કરવામાં આવશે તો, આ પ્રકારે જ તેમને જવા દેવાની મંજૂરી આપવામાં આવશે.
સત્તાવાર આદેશ જોવા માટે અહીં ક્લિક કરો
GP/DS
(Visitor Counter : 172
મંત્રીમંડળ
મંત્રીમંડળે સુપ્રીમ કોર્ટ અને હાઈ કોર્ટનાં ન્યાયાધિશો માટે પગાર, ગ્રેચ્યુઇટી, ભથ્થાં અને પેન્શનમાં સુધારો કરવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે સુપ્રીમ કોર્ટ અને હાઈ કોર્ટનાં ન્યાયાધિશો તથા સુપ્રીમ કોર્ટ અને હાઈ કોર્ટનાં નિવૃત્ત ન્યાયાધિશોનાં પગારો, ગ્રેચ્યુઇટી, ભથ્થાં, પેન્શન વગેરેમાં વધારો કરવાની મંજૂરી આપી છે. સરકાર સનદી અધિકારીઓનાં સંબંધમાં સાતમા પગારપંચે કરેલી ભલામણનો અનુસરે છે.
આ મંજૂરીથી બે કાયદા એટલે કે સુપ્રીમ કોર્ટ જજીસ  એક્ટ, 1958 અને હાઈ કોર્ટ જજીસ  એક્ટ, 1954માં જરૂરી સુધારા કરવાનો માર્ગ મોકળો થશે, જે ભારતનાં સર્વોચ્ચ ન્યાયાધિશ , ભારતની સર્વોચ્ચ અદાલતનાં ન્યાયાધિશો, હાઈ કોર્ટોનાં મુખ્ય ન્યાયાધિશો અને તમામ ન્યાયાધિશોનાં પગાર નક્કી કરે છે.
પગાર અને ભથ્થા વગેરેમાં વધારાથી ભારતની સુપ્રીમ કોર્ટનાં 31 ન્યાયાધિશો  અને હાઈ કોર્ટનાં 1079 ન્યાયાધિશો ને લાભ થશે. ઉપરાંત અંદાજે 2500 નિવૃત્ત ન્યાયાધિશોને પણ પેન્શન/ગ્રેચ્યુઇટી વગેરેમાં સુધારાનો લાભ મળશે.
સંશોધિત પગાર, ગ્રેચ્યુઇટી, પેન્શન અને ફેમિલી પેન્શનનાં કારણે એરિઅર્સનો અમલ 01.01.2016થી થશે, જેને એક સાથે સામટી ચૂકવણીના સ્વરૂપે ચુકવવામાં આવશે.
પૃષ્ઠભૂમિ:
સુપ્રીમ કોર્ટ જજીસ  એક્ટ, 1958 દ્વારા સુપ્રીમ કોર્ટનાં ન્યાયાધિશોનાં પગાર, ગ્રેચ્યુઇટી, પેન્શન, ભથ્થાં વગેરે બાબતો નક્કી થાય છે. અને હાઈ કોર્ટ જજીસ  એક્ટ, 1954 દ્વારા હાઈ કોર્ટનાં ન્યાયાધિશોનાં પગાર, ગ્રેચ્યુઇટી, પેન્શન, ભથ્થાં વગેરે બાબતો નક્કી થાય છે. સુપ્રીમ કોર્ટ અને હાઈ કોર્ટનાં ન્યાયાધિશોનાં સંબંધમાં પગાર/પેન્શન, ગ્રેચ્યુઇટી, ભથ્થાંમાં સુધારા માટેની કોઈ પણ દરખાસ્ત માટે આ કાયદાઓમાં સુધારો કરવો જરૂરી છે. એટલે સરકારે પગાર અને ભથ્થામાં સુધારાને લાગુ કરવા આ પ્રસ્તુત કાયદાઓમાં સુધારો કરવા સંસદનાં આગામી સત્રમાં આ ખરડો રજૂ કરવાની દરખાસ્ત રજૂ કરી છે.
NP/J.Khunt/GP/RP
(Visitor Counter : 46
પ્રધાનમંત્રીનું કાર્યાલય
પ્રધાનમંત્રીએ શ્રી બિષ્ણુ ચરણ સેઠીના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ ભારતીય જનતા પાર્ટીના ઓડિશા એકમના નેતા શ્રી બિષ્ણુ ચરણ સેઠીના નિધન પર ઊંડો શોક વ્યક્ત કર્યો છે.
પ્રધાનમંત્રીએ ટ્વિટ કર્યું; “શ્રી બિષ્ણુ ચરણ સેઠીજીએ ઓડિશાની પ્રગતિમાં ઉત્કૃષ્ટ યોગદાન આપ્યું છે. તેમણે પોતાની જાતને એક મહેનતુ ધારાસભ્ય તરીકે ઓળખાવી અને સામાજિક સશક્તિકરણમાં ઘણું યોગદાન આપ્યું. તેમના નિધનથી દુઃખી થયો છું. તેમના પરિવાર અને સમર્થકો પ્રત્યે સંવેદના. ઓમ શાંતિ.”
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રેલવે મંત્રાલય
રેલવે મંત્રાલયે યાત્રિકોની ઓળખના પ્રમાણના રૂપમાં ડિજિટલ લોકર સાથે ડિજિટલ આધાર તથા ડ્રાઈવિંગ લાયસન્સને મંજૂરી આપી
નવી દિલ્હી, 6 જુલાઈ, 2018
રેલવે મંત્રાલયે ડિજિટલ લૉકર સાથે માન્ય ઓળખના પ્રમાણના રૂપમાં રજૂ કરાતા આધાર અને ડ્રાઈવિંગ લાયસન્સના વિષયની સમીક્ષા કરી છે અને એ નિર્ણય લીધો છે કે ટ્રેનમાં યાત્રા કરતા સમયે યાત્રી પોતાના ડિજીટલ લોકર એકાઉન્ટ દ્વારા ‘રજૂ દસ્તાવેજ’ સેક્શનના આધાર/ડ્રાઈવિંગ લાયસન્સ બતાવે તો એની ઓળખને માન્ય પ્રમાણ માનવામાં આવશે પરંતુ એ સ્પષ્ટ કરવામાં આવ્યું છે કે વપરાશકર્તા દ્વારા ‘અપલોડેડ ડોક્યુમેન્ટ’માં ઉપલોડ કરાયેલા દસ્તાવેજની ઓળખ માન્ય પ્રમાણ નહીં ગણવામાં આવે.
હાલમાં ભારતીય રેલવેની કોઈપણ આરક્ષિત શ્રેણીમાં યાત્રા કરવા માટે નીચે જણાવેલ ઓળખ પ્રમાણપત્ર માન્ય ગણાય છે-
- ભારતના ચૂંટણી પંચ દ્વારા જારી કરાયેલ ફોટો ઓળખ કાર્ડ
- પાસપોર્ટ
- આવકવેરા વિભાગ દ્વારા જારી કરાયેલ પાનકાર્ડ
- આરટીઓ દ્વારા જારી કરાયેલ લાયસન્સ
- કેન્દ્ર/રાજ્ય સરકાર દ્વારા આપવામાં આવેલ સીરીયલ નંબર સાથેનું ઓળખ કાર્ડ
- માન્યતા પ્રાપ્ત સ્કુલ/કોલેજ દ્વારા અપાયેલ વિદ્યાર્થીઓ માટેનું ઓળખ કાર્ડ
- રાષ્ટ્રીયકૃત બેંકની ફોટો સાથેની પાસબુક
- બેંક દ્વારા અપાયેલ લેમિનેટેડ ફોટો સાથેનું ક્રેડિટ કાર્ડ
- આધાર, એમ આધાર તથા ઈ-આધાર કાર્ડ
- રાજ્ય/કેન્દ્ર સરકારના સાર્વજાનિક ક્ષેત્રની સંસ્થા, જિલ્લા વહીવટી, નગરપાલિકા તથા પંચાયત દ્વારા સીરીયલ નંબર સાથેનું ઓળખ કાર્ડ,
- કોમ્પ્યુટર દ્વારા રીઝર્વેશન પ્રણાલી  કેન્દ્ર દ્વારા બુક કરાયેલ આરક્ષિત ટિકીટની બાબતમાં સ્લીપર તથા દ્વિતીય આરક્ષિત સીટિંગ શ્રેણીમાં યાત્રા કરવા માટે ફોટો સાથે રેશનકાર્ડની ફોટો કોપી, ફોટો સાથેની રાષ્ટ્રીયકૃત બેંકની પાસબુક માન્ય ગણાશે.
J.Khunt/GP
(Visitor Counter : 241
મંત્રીમંડળ
મંત્રીમંડળે બ્રિક્સ દેશો વચ્ચે પર્યાવરણનાં ક્ષેત્રમાં સહયોગ માટેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે બ્રિક્સ દેશો વચ્ચે પર્યાવરણ ક્ષેત્રમાં સહયોગ માટે થયેલા સમજૂતી કરાર પુરોગામી અસર સાથે મંજૂરી આપી છે. આ સમજૂતી કરાર પર જુલાઈ, 2018માં દક્ષિણ આફ્રિકાનાં જોહનિસબર્ગમાં આયોજિત 10મા બ્રિક્સ શિખર સંમેલન દરમિયાન હસ્તાક્ષર થયાં હતાં.
સમજૂતી કરાર મારફતે નીચેનાં ક્ષેત્રોમાં સહયોગ પર ભાર મૂકવામાં આવ્યો છેઃ
- હવાની ગુણવત્તા;
- પાણી;
- જૈવ વિવિધતા;
- જળવાયુ પરિવર્તન;
- કચરાનું વ્યવસ્થાપન;
- સતત વિકાસ અને સતત વિકાસનાં લક્ષ્યાંકો માટે 2030 એજન્ડાનો અમલ; અને
- સહભાગીઓ દ્વારા પારસ્પરિક સંમતિ મુજબ સહકારનાં વિવિધ ક્ષેત્રો.
સમજૂતી કરારનાં માધ્યમથી બ્રિક્સ દેશો વચ્ચે ભાગીદારી, પારસ્પરિક આદાન-પ્રદાન અને સમાન હિતોનાં આધારે પર્યાવરણ સંરક્ષણ અને કુદરતી સંસાધનોનાં વ્યવસ્થાપન માટે લાંબા ગાળાનાં સહયોગને પ્રોત્સાહન મળશે. પરસ્પર સહયોગની આ વ્યવસ્થામાં સંબંધિત દેશોમાં લાગુ કાયદાકીય જોગવાઈઓને ધ્યાનમાં લેવામાં આવશે.
પર્યાવરણને લઈને હાલની ચિંતાઓ અત્યારે ફક્ત એક દેશ પૂરતી મર્યાદિત નથી, પણ સંપૂર્ણ દુનિયા માટે ગંભીર પડકાર પેદા કર્યો છે. સમજૂતી કરાર મારફતે બ્રાઝિલ, રશિયા, ભારત, ચીન અને દક્ષિણ આફ્રિકા જેવા પાંચ મોટા અર્થંતંત્રો ધરાવતાં બ્રિક્સ દેશોએ પર્યાવરણને બચાવવા, એને સંરક્ષિત રાખવા અને એને ટકાવવા માટે પોતાની કટિબદ્ધતા વ્યક્ત કરી છે. આ દેશોમાં દુનિયાની 40 ટકાથી વધારે વસતિ વસે છે.
આ સમજૂતી કરાર મારફતે જળવાયુ પરિવર્તન અને વન્ય જીવ સંરક્ષણ માટે શ્રેષ્ઠ ટેકનિક અને નવી ટેકનોલોજી તથા ઉત્તમ કાર્યપ્રણાલીનો ઉપયોગ થવાની સંભાવના છે. એનાં દ્વારા બ્રિક્સ દેશોનાં સરકારી અને ખાનગી ક્ષેત્રનાં ટકાઉ વિકાસ અને પર્યાવરણ સંરક્ષણનાં ક્ષેત્રમાં પરસ્પર પોતાનાં શ્રેષ્ઠ અનુભવો, ટેકનિક, જ્ઞાન અને કામ કરવાની રીતોને સહિયારી કરવાની તક મળશે. એનાં માધ્યમથી બ્રિક્સ દેશોમાં સમાન હિતો સાથે સંબંધિત ક્ષેત્રોમાં યોજનાઓ શરૂ થવાની સંભાવનાઓ પણ ઊભી થશે.
GP/RP
(Visitor Counter : 98
પ્રધાનમંત્રીનું કાર્યાલય
કોવિડ વ્યવસ્થાપનમાં મદદ કરવા સશસ્ત્ર દળો દ્વારા તૈયારીઓની પ્રધાનમંત્રીએ સમીક્ષા કરી
ચીફ ઑફ ડિફેન્સ સ્ટાફ જનરલ બીપિન રાવતે આજે પ્રધાનમંત્રીની મુલાકાત લીધી હતી. તેમણે મહામારીની સામે ટક્કર ઝીલવા સશસ્ત્ર દળો દ્વારા હાથ ધરાયેલી તૈયારીઓ અને કામગીરીઓની સમીક્ષા કરી હતી.
સીડીએસે પ્રધાનમંત્રીને માહિતી આપી હતી કે છેલ્લા બે વર્ષોમાં સશસ્ત્ર દળોમાંથી નિવૃત્ત થયેલા કે વહેલી નિવૃત્તિ લઈ ચૂકેલા તમામ તબીબી કર્મચારીઓને, તેઓ જ્યાં નિવાસ કરતા હોય એની નજીકની કોવિડ સુવિધાઓમાં કામ કરવા માટે પાછા બોલાવાયા છે. અગાઉ નિવૃત્ત થયેલા અન્ય તબીબી અધિકારીઓને પણ મેડિકલ ઇમરજન્સી હેલ્પ લાઇન્સ મારફત કન્સલ્ટેશન માટે એમની સેવાઓ ઉપલબ્ધ રાખવા માટે વિનંતી કરવામાં આવી છે.
પ્રધાનમંત્રીને એવી પણ માહિતી અપાઇ હતી કે કમાન્ડ વડા મથક, કૉર્પ્સ વડા મથક, ડિવિઝન વડા મથક અને નૌકા દળ અને હવાઇ દળના એવા જ વડા મથકોએ સ્ટાફ નિમણૂક પરના તમામ મેડિકલ અધિકારીઓને હૉસ્પિટલોમાં નિયુક્ત કરવામાં આવશે.
સીડીએસે પ્રધાનમંત્રીને માહિતી આપી કે હૉસ્પિટલોમાં તબીબોની મદદ માટે નર્સિંગ કર્મચારીઓને મોટી સંખ્યામાં નિયુક્ત કરાઇ રહ્યા છે. પ્રધાનમંત્રીને એમ પણ માહિતી આપવામાં આવી હતી કે વિવિધ સંસ્થાઓમાં સશસ્ત્ર દળો પાસે જે ઑક્સિજન સિલિન્ડર્સ ઉપલબ્ધ છે એ હૉસ્પિટલોને આપવામાં આવશે.
સીડીએસે એમ પણ કહ્યું હતું કે તેઓ મેડિકલ સુવિધાઓ મોટી સંખ્યામાં ઊભી કરી રહ્યા છે અને જ્યાં શક્ય હશે ત્યાં લશ્કરી તબીબી ઇન્ફ્રાસ્ટ્રક્ચર નાગરિકોને ઉપલબ્ધ કરાશે.
ઑક્સિજનના પરિવહન અને અને અન્ય આવશ્યક વસ્તુઓના ભારત અને વિદેશથી પરિવહન માટે ભારતીય હવાઈ દળ દ્વારા હાથ ધરાયેલી કામગીરીઓની પણ પ્રધાનમંત્રીએ સમીક્ષા કરી હતી.
પ્રધાનમંત્રીએ સીડીએસ સાથે એ પણ ચર્ચા કરી હતી કે કેન્દ્રીય અને રાજ્ય સૈનિક વેલ્ફેર બૉર્ડ્સ અને વેટરન સેલ્સમાં વિવિધ વડા મથકોએ નિયોજિત અધિકારીઓને પણ દૂરના વિસ્તારો સહિત શક્ય એટલી મહત્તમ પહોંચ માટે લશ્કરમાંથી નિવૃત થયેલાઓની સેવાઓના સંકલનની સૂચના આપવામાં આવે.
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 203.60 કરોડને પાર
12-14 વર્ષની વય જૂથ માટે 3.88 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 1,43,988
છેલ્લા 24 કલાકમાં 20,409 દૈનિક નવા કેસ નોંધાયા
સાજા થવાનો દર હાલમાં 98.48%
સાપ્તાહિક પોઝિટિવિટી દર 4.82%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 203.60 Cr  ને વટાવી ગયું છે. આ 2,69,13,617 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 3.88 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
10411534
|
|
બીજો ડોઝ
|
|
10089237
|
|
સાવચેતી ડોઝ
|
|
6270565
|
|
FLWs
|
|
પ્રથમ ડોઝ
|
|
18430264
|
|
બીજો ડોઝ
|
|
17669466
|
|
સાવચેતી ડોઝ
|
|
12080554
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
38869424
|
|
બીજો ડોઝ
|
|
27688239
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
61139101
|
|
બીજો ડોઝ
|
|
50950062
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
559454387
|
|
બીજો ડોઝ
|
|
508485685
|
|
સાવચેતી ડોઝ
|
|
203674247
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
195208100
|
|
બીજો ડોઝ
|
|
195151372
|
|
સાવચેતી ડોઝ
|
|
13916623
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
127432837
|
|
બીજો ડોઝ
|
|
121989823
|
|
સાવચેતી ડોઝ
|
|
31931091
|
|
સાવચેતી ડોઝ
|
|
8,45,53,901
|
|
કુલ
|
|
2,03,60,46,307
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 1,43,988 થયો છે. દેશના કુલ પોઝિટિવ કેસના 0.33% સક્રિય કેસ છે.
પરિણામે, ભારતનો રિકવરી રેટ 98.48% છે. છેલ્લા 24 કલાકમાં 22,697 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,33,09,484 છે.
છેલ્લા 24 કલાકમાં 20,409 નવા કેસ નોંધાયા છે.
છેલ્લા 24 કલાકમાં કુલ 3,98,761 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 87.44 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 4.82% છે અને દૈનિક સકારાત્મકતા દર 5.12% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 152
પ્રધાનમંત્રીનું કાર્યાલય
પ્રધાનમંત્રી શ્રીએ લૉન બાઉલ મેન્સ ટીમને સિલ્વર મેડલ જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ બર્મિંગહામ CWG 2022માં સિલ્વર મેડલ જીતવા બદલ લૉન બાઉલ મેન્સ ટીમના ખેલાડીઓ સુનીલ બહાદુર, નવનીત સિંહ, ચંદન કુમાર સિંહ અને દિનેશ કુમારને અભિનંદન પાઠવ્યા છે.
પ્રધાનમંત્રીએ ટ્વીટ કર્યું;
"લૉન બાઉલ્સમાં સિલ્વર મેડલ જીતનાર સુનીલ બહાદુર, નવનીત સિંહ, ચંદન કુમાર સિંહ અને દિનેશ કુમાર પર ગર્વ છે. તેમનું ટીમવર્ક અને મક્કમતા પ્રશંસનીય છે. તેમના ભવિષ્યના પ્રયાસો માટે તેમને શુભેચ્છાઓ. #Cheer4India"
SD/GPJD
(
સ્વાસ્થ્ય અને પરિવાર કલ્યાણ મંત્રાલય
કેન્દ્ર દ્વારા કોવિડ-19ની રસીઓ માટે કોઇ નવો ઓર્ડર આપવામાં આવ્યો નથી તેવા આક્ષેપો કરતા મીડિયા અહેવાલો ખોટા અને તથ્ય વિહોણા છે
કેન્દ્ર દ્વારા કોવિડ-19ની રસી માટે કોઇ નવો ઓર્ડર આપવામાં આવ્યો નથી તેવા આક્ષેપો કરતા મીડિયા અહેવાલો તાજેતરમાં ફરતા થયા છે. આવા સમાચારોમાં ટાંકવામાં આવ્યું છે કે, બે રસી ઉત્પાદકોને છેલ્લે માર્ચ 2021માં ઓર્ડર આપવામાં આવ્યો હતો .
આવા મીડિયા અહેવાલો સંપૂર્ણપણે ખોટા અને તથ્ય વિહોણા છે.
આથી અહીં સ્પષ્ટતા કરવામાં આવે છે કે, સીરમ ઇન્સ્ટિટ્યુટ ઓફ ઇન્ડિયા ને 28.4.2021ના રોજ કોવિશીલ્ડ રસીના 11 કરોડ ડોઝ મે, જૂન અને જુલાઇ મહિનામાં પૂરાં પાડવા માટે રૂપિયા 1732.50 કરોડ ની ચુકવણી 100% એડવાન્સ પેમેન્ટ તરીકે કરવામાં આવી છે અને 28.4.2021ના રોજ તેમને આ રકમ પ્રાપ્ત થઇ ચુકી છે. આજદિન સુધીમાં, કોવિશીલ્ડ રસીના 10 કરોડ ડોઝના છેલ્લા ઓર્ડરની સામે, 8.744 કરોડ ડોઝની 03.05.2021 સુધીમાં ડિલિવરી પણ કરી દેવામાં આવી છે.
આ ઉપરાંત, ભારત બાયોટેક ઇન્ડિયા લિમિટેડ ને મે, જૂન અને જુલાઇ મહિના દરમિયાન કોવેક્સિનના 5 કરોડ ડોઝ માટે 100% એડવાન્સ પેટે રૂપિયા 787.50 કરોડ  ચુકવવામાં આવ્યા છે અને 28.04.2021ના રોજ તેમને આ રકમ પ્રાપ્ત થઇ ગઇ છે. આજદિન સુધીમાં, કોવેક્સિન રસીના 2 કરોડ ડોઝ માટેના છેલ્લા ઓર્ડરમાંથી 0.8813 કરોડ ડોઝની ડિલિવરી 03.05.2021 સુધીમાં થઇ ગઇ છે.
આથી, ભારત સરકાર દ્વારા કોઇપણ નવો ઓર્ડર આપવામાં આવ્યો નથી તેમ કહેવું તદ્દન ખોટું છે.
2 મે 2021ના રોજની સ્થિતિ અનુસાર, ભારત સરકારે રાજ્યો/કેન્દ્રશાસિત પ્રદેશોને રસીના 16.54 કરોડ ડોઝ વિનામૂલ્યે પૂરાં પાડ્યાં છે. રાજ્યો/કેન્દ્રશાસિત પ્રદેશોને રસીકરણ કવાયત આગળ વધારવા માટે હજુ પણ તેમની પાસે 78 લાખ ડોઝનો જથ્થો ઉપલબ્ધ છે. આગામી 3 દિવસમાં રાજ્યો/કેન્દ્રશાસિત પ્રદેશોને કેન્દ્ર દ્વારા 56 લાખ કરતાં વધારે રસીના ડોઝનો વધારાનો જથ્થો પહોંચાડી દેવામાં આવશે.
ઉદારિકૃત કિંમતો અને પ્રવેગિત રાષ્ટ્રીય કોવિડ-19 રસીકરણ વ્યૂહનીતિ અંતર્ગત, ભારત સરકાર કેન્દ્રીય દવા લેબોરેટરી  દ્વારા માન્ય કરાયેલ રસીનો 50% હિસ્સો ખરીદવાનું ચાલુ રાખશે અને અગાઉની જેમ જ રાજ્યોને વિનામૂલ્યે રસીનો જથ્થો ઉપલબ્ધ કરાવવાનું પણ ચાલુ રાખશે.
(
મંત્રીમંડળ
મંત્રીમંડળને ભારત અને મોરોક્કો વચ્ચે સાયબર સુરક્ષાનાં ક્ષેત્રમાં સહકાર પર થયેલા એમઓયુ વિશે જાણકારી આપવામાં આવી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને સાયબર સુરક્ષાનાં ક્ષેત્રમાં સહકાર પર ભારત અને મોરોક્કો વચ્ચે થયેલા સમજૂતી કરાર ની જાણકારી આપવામાં આવી હતી. આ એમઓયુ પર 25 સપ્ટેમ્બર, 2018નાં રોજ હસ્તાક્ષર થયાં હતાં.
આ એમઓયુનો આશય ભારત અને મોરોક્કો વચ્ચે સુરક્ષા સાથે સંબંધિત નિદાન, સમાધાન અને નિવારણમાં જાણકારી અને અનુભવનાં આદાન-પ્રદાન માટે ગાઢ સહકારને પ્રોત્સાહન આપવાનો છે. એમઓયુનાં અમલથી સાયબર સુરક્ષાનાં ક્ષેત્રમાં મોરોક્કો સાથે સંસ્થાગત અને ક્ષમતા નિર્માણ મારફતે મહત્વપૂર્ણ પારસ્પરિક લાભ થશે.
RP
(Visitor Counter : 171
સ્વાસ્થ્ય અને પરિવાર કલ્યાણ મંત્રાલય
આરોગ્ય મંત્રાલયે રાજ્યો/કેન્દ્રશાસિત પ્રદેશોને એ ધ્યાન રાખવાની સૂચના આપી કે, કોવિડ-19 રોગચાળા દરમિયાન ટીબીના દર્દીઓને સારવાર સતત મળતી રહે
આરોગ્ય અને પરિવાર કલ્યાણ મંત્રાલયે તમામ રાજ્યો/કેન્દ્રશાસિત પ્રદેશોને પત્ર લખીને એ સુનિશ્ચિત કરવા જણાવ્યું છે કે, રાજ્યો અને કેન્દ્રશાસિત પ્રદેશોમાં રાષ્ટ્રીય ટીબી નાબૂદી કાર્યક્રમ  હેઠળ તમામ સુવિધાઓ જાહેર હિતમાં સંપૂર્ણપણે કાર્યરત રહે. આ પત્રમાં કોવિડ-19 રોગચાળાની સ્થિતિ હોવા છતાં ટીબીના દર્દીઓનું નિદાન અને એમની સારવારની પ્રક્રિયા કોઈ પણ પ્રકારનાં વિક્ષેપ વિના ચાલે એવું સુનિશ્ચિત કરવા પણ રાજ્યો અને કેન્દ્રશાસિત પ્રદેશોને જણાવ્યું છે.
આ વિસ્તૃત સૂચનાઓમાં નવા નિદાન થયેલા કે હાલ સારવાર લઈ રહેલા ટીબીના તમામ દર્દીઓને એકસાથે એક મહિનાની દવા આપવાની બાબત સામેલ છે. એમાં સરકારી અને ખાનગી એમ બંને ક્ષેત્રના ટીબીના દર્દીઓ સામેલ છે, જેમાં દવા-પ્રતિરોધક ટીવીના દર્દીઓ સામેલ છે. રાજ્યો/કેન્દ્રશાસિત પ્રદેશોએ એ સુનિશ્ચિત કરવાનું છે કે, આઇડી ધરાવતા કે આઇડી વિનાનાં દર્દીઓને સારવારમાં કોઈ પણ પ્રકારનો અંતરાય ઊભો ન થાય એ માટે તેમની અનુકૂળતાએ આરોગ્ય સુવિધામાં દવાઓ મળે.
ઉપરાંત આ સૂચનાઓમાં જણાવવામાં આવ્યું છે કે, જો ટીબીના દર્દી આરોગ્ય સુવિધામાં આવી ન શકે, તો શક્ય હોય ત્યાં દર્દીનાં ઘરે દવા પહોંચાડવાની વ્યવસ્થા આરોગ્ય કેન્દ્ર કરશે. કોવિડ-19 રોગચાળા અને લોકડાઉનને કારણે ઊભા થયેલા પડકારોનો વિચાર કરીને મંત્રાલયે દવાઓનો પર્યાપ્ત જથ્થો ખરીદવામાં આવે અને દવાઓની પર્યાપ્ત જથ્થો ઉપલબ્ધ થાય એ સુનિશ્ચિત કરવા ઓર્ડર્સ ઇશ્યૂ કર્યા છે.
ટીબીના નિદાન અને સારવારની સેવાઓ રાજ્યો અને કેન્દ્રશાસિત પ્રદેશોમાં સંપૂર્ણપણે કાર્યરત છે. ટીબીના દર્દીઓને કોવિડ-19થી સુરક્ષિત રાખવા સાવચેતીઓ રાખવા અને તેમની ટીબીની સારવાર ચાલુ રાખવાની સલાહ આપવામાં આવી છે. કોવિડ-19 રોગચાળાની સ્થિતિ દરમિયાન દર્દી અને હેલ્થકેર વર્કર્સનું સ્વાસ્થ્ય સૌથી વધુ મહત્ત્વપૂર્ણ છે. ઉપરાંત આ સંબંધમાં દર્દીઓને કોઈ પણ પ્રકારની મુશ્કેલીનો સામનો કરવો પડે, તો તમામ દર્દીઓને ટીબી ટોલ ફ્રી નંબર  આપવાની સૂચના અપાઈ છે.
આ સૂચનાઓ/સલાહો સમાચારો “ન્યૂઝ એન્ડ હાઇલાઇટ્સ” સેક્શન હેઠળ વેબસાઇટ  પર અપલોડ કરવામાં આવી છે.
GP/DS
(
પ્રધાનમંત્રીનું કાર્યાલય
શાંતિનિકેતનને યુનેસ્કોની વર્લ્ડ હેરિટેજ યાદીમાં સ્થાન મળવા પર પ્રધાનમંત્રી શ્રીએ ખુશી વ્યક્ત કરી
પ્રધાનમંત્રી શ્રી નરેન્દ્ર મોદીએ શાંતિનિકેતનને યુનેસ્કોની વર્લ્ડ હેરિટેજ સૂચિનો ભાગ બનવા પર ખુશી વ્યક્ત કરી છે.
શ્રી મોદીએ X પર પોસ્ટ કર્યું:
"ગુરુદેવ રવીન્દ્રનાથ ટાગોરની દ્રષ્ટિ અને ભારતના સમૃદ્ધ સાંસ્કૃતિક વારસાનું મૂર્ત સ્વરૂપ શાંતિનિકેતનને @UNESCO વર્લ્ડ હેરિટેજ લિસ્ટમાં અંકિત કરવામાં આવ્યું છે તેનો આનંદ છે. આ તમામ ભારતીયો માટે ગર્વની ક્ષણ છે."
CB/GP/JD
(
પ્રધાનમંત્રીનું કાર્યાલય
પ્રધાનમંત્રીએ નેપાળના પ્રધાનમંત્રીના પત્ની શ્રીમતી સીતા દહલના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ નેપાળના પ્રધાનમંત્રી પુષ્પ કમલ દહલ પ્રચંડના પત્ની શ્રીમતી સીતા દહલના નિધન પર ઊંડો શોક વ્યક્ત કર્યો છે અને નેપાળના પ્રધાનમંત્રી પ્રત્યે સંવેદના વ્યક્ત કરી છે.
પ્રધાનમંત્રીએ ટ્વીટ કર્યું;
“શ્રીમતી સીતા દહલના નિધન વિશે જાણીને અત્યંત દુ:ખ થયું. હું @cmprachandaને મારી નિષ્ઠાપૂર્વક સંવેદના વ્યક્ત કરું છું અને પ્રાર્થના કરું છું કે દિવંગત આત્માને શાશ્વત શાંતિ મળે. ઓમ શાંતિ.”
“श्रीमती सीता दाहालको दुःखद निधन भएको खबरले मर्माहत भएको छु । @cmprachanda प्रति हार्दिक समवेदना प्रकट गर्दै दिवंगत आत्मालाई चिरशान्ति मिलोस् भनी प्रार्थना गर्दछु ।
ॐ शान्ति।”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 197.98 કરોડને પાર
12-14 વર્ષની વય જૂથ માટે 3 .69 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 1,13,864
છેલ્લા 24 કલાકમાં 16,135 દૈનિક નવા કેસ નોંધાયા
સાજા થવાનો દર હાલમાં 98.53%
સાપ્તાહિક પોઝિટિવિટી દર 3.74%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 197.98 Cr  ને વટાવી ગયું છે. આ 2,58,55,578 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 3.69 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,09,125
|
|
બીજો ડોઝ
|
|
1,00,67,547
|
|
સાવચેતી ડોઝ
|
|
57,45,080
|
|
FLWs
|
|
પ્રથમ ડોઝ
|
|
1,84,24,461
|
|
બીજો ડોઝ
|
|
1,76,29,595
|
|
સાવચેતી ડોઝ
|
|
1,04,36,337
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
3,69,12,764
|
|
બીજો ડોઝ
|
|
2,39,83,173
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
6,05,19,574
|
|
બીજો ડોઝ
|
|
4,90,38,764
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
55,83,57,087
|
|
બીજો ડોઝ
|
|
50,22,61,478
|
|
સાવચેતી ડોઝ
|
|
32,40,839
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,34,65,296
|
|
બીજો ડોઝ
|
|
19,36,55,549
|
|
સાવચેતી ડોઝ
|
|
27,01,464
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,72,78,124
|
|
બીજો ડોઝ
|
|
12,09,71,795
|
|
સાવચેતી ડોઝ
|
|
2,47,23,145
|
|
સાવચેતી ડોઝ
|
|
4,68,46,865
|
|
કુલ
|
|
1,97,98,21,197
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 1,13,864 થયો છે. દેશના કુલ પોઝિટિવ કેસના 0.26% સક્રિય કેસ છે.
પરિણામે, ભારતનો રિકવરી રેટ 98.53% છે. છેલ્લા 24 કલાકમાં 13,958 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,28,79,477 છે.
છેલ્લા 24 કલાકમાં 16,135 નવા કેસ નોંધાયા છે.
છેલ્લા 24 કલાકમાં કુલ 3,32,978 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 86.39 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 3.74% છે અને દૈનિક સકારાત્મકતા દર 4.85% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 120
રાષ્ટ્રપતિ સચિવાલય
રાષ્ટ્રપતિ શ્રી એ ફખરુદ્દીન અલી અહેમદની જયંતિ પર તેમને શ્રદ્ધાંજલી અર્પણ કરી
રાષ્ટ્રપતિ શ્રી રામનાથ કોવિદે આજે  રાષ્ટ્રપતિ ભવનમાં ભારતના ભૂતપૂર્વ રાષ્ટ્રપતિ શ્રી ફખરુદ્દીન અલી અહેમદની જયંતિ નિમિત્તે તેમને શ્રદ્ધાંજલી અર્પણ કરી હતી. રાષ્ટ્રપતિએ શ્રી ફખરુદ્દીન અલી અહેમદની તસવીર સમક્ષ શ્રદ્ધાસુમન અર્પણ કર્યા હતા.
GP/DS
(
સ્વાસ્થ્ય અને પરિવાર કલ્યાણ મંત્રાલય
કેન્દ્રએ ભારતમાં આંતરરાષ્ટ્રીય એરપોર્ટ અને બંદરો પર પ્રવેશના મુદ્દાઓ  આરોગ્ય ક્રિયાઓની સમીક્ષા કરી
રાજ્ય, એરપોર્ટ અને બંદર આરોગ્ય અધિકારીઓએ મંકીપોક્સ રોગના આગમનના જોખમને ઘટાડવા માટે તમામ આંતરરાષ્ટ્રીય પ્રવાસીઓની કડક આરોગ્ય તપાસની ખાતરી કરવાની સલાહ આપી છે
રાજ્ય વહીવટીતંત્ર, ઈમિગ્રેશન બ્યુરો, એરપોર્ટ અને બંદર આરોગ્ય કચેરીઓ વચ્ચે અસરકારક સંકલન
કેન્દ્રીય આરોગ્ય અને પરિવાર કલ્યાણ મંત્રાલયે આજે એરપોર્ટ અને બંદરો પર ભારતમાં આવતા આંતરરાષ્ટ્રીય પ્રવાસીઓની આરોગ્ય તપાસની કામગીરીની સમીક્ષા કરી હતી.
આ બેઠકમાં એરપોર્ટ અને બંદર આરોગ્ય અધિકારીઓ  અને આરોગ્ય અને પરિવાર કલ્યાણની પ્રાદેશિક કચેરીઓના પ્રાદેશિક નિદેશકોએ હાજરી આપી હતી. તેમને સલાહ આપવામાં આવી હતી કે તેઓ આવનારા તમામ આંતરરાષ્ટ્રીય પ્રવાસીઓની કડક આરોગ્ય તપાસ કરે જે દેશમાં મંકીપોક્સના કેસોના આગમનના જોખમને ઘટાડી શકે.
MoHFW ના 'મંકીપોક્સ ડિસીઝના વ્યવસ્થાપન માટેની માર્ગદર્શિકા' મુજબ તેમને મંકીપોક્સ રોગની ક્લિનિકલ પ્રસ્તુતિમાં સલાહ આપવામાં આવી હતી અને પુનઃલક્ષિત કરવામાં આવી હતી.
તેઓને સમયસર રેફરલ અને આઇસોલેશન માટે દરેક પોર્ટ ઓફ એન્ટ્રી પર નિર્ધારિત હોસ્પિટલ સુવિધાઓ સાથે યોગ્ય જોડાણ સુનિશ્ચિત કરવા ઉપરાંત આરોગ્ય તપાસ પ્રક્રિયાઓને સુવ્યવસ્થિત કરવા માટે આંતરરાષ્ટ્રીય બંદરો અને એરપોર્ટ પર ઇમિગ્રેશન જેવી અન્ય હિતધારક એજન્સીઓ સાથે સંકલન કરવાની પણ સલાહ આપવામાં આવી હતી.
આ બેઠકમાં ઇન્ટરનેશનલ હેલ્થ ડિવિઝન અને ડિઝાસ્ટર મેનેજમેન્ટ સેલના વરિષ્ઠ અધિકારીઓએ હાજરી આપી હતી.
SD/GP/JD
(Visitor Counter : 151
પ્રધાનમંત્રીનું કાર્યાલય
પ્રધાનમંત્રીએ રાજસ્થાનના લોકોને રાજ્યના સ્થાપના દિવસ નિમિત્તે શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ રાજસ્થાનના લોકોને રાજ્યના સ્થાપના દિવસ નિમિત્તે શુભેચ્છા પાઠવી હતી.
પોતાના સંદેશમાં શ્રી નરેન્દ્ર મોદીએ જણાવ્યું હતું કે, “રાજસ્થાન દિવસની ત્યાંના ભાઈઓ અને બહેનોને ખૂબ-ખૂબ શુભકામનાઓ. મારી કામના છે કે શુરવીરતા અને પરાક્રમ માટે પ્રસિદ્ધ આ પ્રદેશ પ્રગતીની રાહ પર નિરંતર આગળ વધતો રહે.”
RP
(
સંસ્કૃતિ મંત્રાલય
મુર્શિદાબાદ ખાતે રાષ્ટ્રીય સંસ્કૃતિ મહોત્સવ -2021ની ત્રીજી આવૃત્તિનો રંગારંગ કાર્યક્રમ સાથે સમાપન
રાષ્ટ્રીય સંસ્કૃતિ મહોત્સવ -2021ની ત્રીજી અને અંતિમ આવૃત્તિનો રંગારંગ સાંસ્કૃતિક કાર્યક્રમો સાથે સંપન્ન થયો. ભારત સરકારના સંસ્કૃતિ મંત્રાલય દ્વારા બે દિવસીય મહોત્સવનું આયોજન તા. 27 - 28 ફેબ્રુઆરી 2021 દરમિયાન પશ્ચિમ બંગાળના મુર્શિદાબાદ ખાતે કરવામાં આવ્યું હતું.
સમાપન સમારોહમાં મોટી સંખ્યામાં લોકો ઉપસ્થિત રહ્યા હતા અને મહોત્સવની મજા માણી હતી. તમામ સાત ઝોનલ કલ્ચરલ સેન્ટરોએ નૃત્ય રજૂ કર્યા હતા અને સંધ્યાને યાદગાર બનાવી દીધી હતી.
રંગારંગ કાર્યક્રમોની શરૂઆત સ્થાનિક કલાકારો દ્વારા કરવામાં આવી હતી, તેમણે સૌ પ્રથમ બાઉલ ગાન, જારી ગાન ગાયું હતું, ત્યારબાદ લાઠી ખેલા અને લોક નૃત્યો ઘોડા નાચ અને રાણાપા નૃત્યોની રજૂઆત કરી હતી.
ત્યારબાદ પ્રખ્યાત કલાકારોએ રુદ્રાક્ષ્ય ઓડિસી નૃત્ય કર્યું, પછી પ્રેક્ષકોએ આદિત્ય સારસ્વતની ગઝલની મજા માણી હતી, સોમલતા અને દા એસેન્સ બેન્ડ સ્ટેજ પર આવતાની સાથે જ યુવાનો ઉત્સાહિત થઈ ગયા અને બધાએ સંગીતની મજા માણી હતી.
રાષ્ટ્રીય સંસ્કૃતિ મહોત્સવ, સંસ્કૃતિ મંત્રાલયનો મુખ્ય મહોત્સવ છે જે 2015 થી સાત ઝોનલ કલ્ચર સેન્ટર્સની સક્રિય ભાગીદારીથી યોજવામાં આવે છે અને ભારતની જીવંત સંસ્કૃતિને માત્ર ઓડિટોરીયા અને હોલ સુધી મર્યાદિત રાખવાના બદલે જનતા સુધી પહોંચાડવાની મહત્ત્વપૂર્ણ ભૂમિકા ભજવી રહ્યું છે. આ મહોત્સવ અન્ય રાજ્યોમાં એક રાજ્યના નૃત્ય, સંગીત, વાનગીઓ અને સંસ્કૃતિનું પ્રદર્શન, લોકકળા અને આદિજાતિ કળા, "એક ભારત શ્રેષ્ઠ ભારત" નાં લક્ષ્યને મજબૂત બનાવવા અને કલાકારો અને કારીગરોને આજીવિકામાં સહાયક બનવા ઉપરાંત એક અસરકારક પ્લેટફોર્મ પણ પુરું પાડે છે. આ રાષ્ટ્રીય સંસ્કૃતિક મહોત્સવનું નવેમ્બર, 2015 થી આજ સુધી દિલ્હી, વારાણસી, બેંગલુરુ, તાવાંગ, ગુજરાત, કર્ણાટક, ટિહરી અને મધ્યપ્રદેશ જેવા વિવિધ રાજ્યો અને શહેરોમાં આયોજન કરવામાં આવ્યું છે.
SD/GP/BT
(Visitor Counter : 168